परिवार पर हमला,मां-बेटी की मौत,दामाद घायल
सादुलशहरएरिया में शुक्रवार रात को सालासर जा रहे एक परिवार पर दो अज्ञात लोगों ने हमला कर दिया। हमले में मां-बेटी की मौत हो गई जबकि दामाद गंभीर घायल हुआ है। घटना के बाद पूरे इलाके में सनसनी फैल गई। इस बीच हॉस्पिटल में भर्ती दामाद पर भी हमले का प्रयास हुआ।
यह परिवार गांव नूरपुरा से कार में सालासर जा रहा था। घायल जसवंत मेघवाल को श्रीगंगानगर रेफर किया गया है। जसवंत की प|ी राजबाला (27) की मौके पर ही मौत हो गई। पुलिस ने रात में ही इसका शव मोर्चरी में रखवाया और घायल राजबाला के पति जसवंत को सादुलशहर के सरकारी हॉस्पिटल में भर्ती कराया जबकि राजबाला की मां परमेश्वरी देवी उम्र 65 साल का शव शनिवार सुबह खैरूवाला की रोही में मिला। इससे पहले रातभर परमेश्वरी को अगवा कर लेने की बातें सामने आती रहीं। इसी कार में सवार मृतका के डेढ़ वर्षीय पुत्र रुद्र को पुलिस ने परिजनों को सौंप दिया। राजबाला का गला धारदार हथियार से काटा हुआ था, वहीं मृतका की मां परमेश्वरी के भी पेट में चाकू का घाव मिला है। शव के पास ही पुलिस को चाकू भी मिल गया। राजबाला के परिजनों का आरोप है कि यह सब जसवंत का ही कराया हुआ है जबकि जसवंत ने दो अज्ञात हमलावरों के खिलाफ हत्या का मामला दर्ज कराया है। इससे पहले एसपी राहुल कोटोकी भी मौके पर पहुंचे और मुआयना किया। उधर, मृतका राजबाला के मामा ने एसपी के मार्फत भेजे परिवाद में जसवंत पर हत्या का आरोप लगाया है।
साली एवं साढ़ू ने उपचाराधीन जसवंत पर हमले का किया प्रयास
इसीघटना को लेकर शनिवार सुबह उस समय खलबली मच गई जब मृतका परमेश्वरी देवी की बहन एवं जीजा सहित कुछ अन्य लोगों ने अस्पताल में उपचाराधीन जसवंत मेघवाल पर यह कहते हुए हमला करने की कोशिश की, कि यह सब जसवंत का ही किया है। इस दौरान हमलावरों ने जसवंत के लगी ड्रिप आदि भी उखाड़ दी। इससे अस्पताल में अफरा-तफरी मच गई। पुलिस ने मौके पर पहुंचकर मामले को काबू में किया। मामला बढ़े नहीं इसलिए जसवंत को श्रीगंगानगर रैफर कर दिया।
awa_Deva hin_Deva hin_Deva hin_Deva hin_Deva